Заводны Лес

Заво́дны Лес (Воўчыя Норы, трансліт.: Zavodny Lies, руск.: Заводный Лес) — вёска ў Слонімскім раёне Гродзенскай вобласці. Уваходзіць у склад Новадзевяткавіцкага сельсавета. Знаходзіцца за 28 км у напрамку на поўдзень ад горада Слонім, за 170 км ад Гродна, за 29 км ад чыгуначнай станцыі Слонім. Гісторыя У ХІХ стагоддзі — невялікая вёска, адносілася да фальварка Забулле, які ўваходзіў у склад маёнтка Новыя Дзявяткавічы. Паводле інвентара 1846 года, вёска знаходзілася ва ўласнасці памешчыка Альфрэда Слізеня. Падчас Вялікай Айчыннай вайны вёска была спалена фашыстамі разам з жыхарамі. У 1967 годзе за 0,6 км на паўднёвы ўсход ад вёскі на магіле ахвяр фашызму пастаўлены абеліск. Да 22 ліпеня 1966 года вёска ўваходзіла ў склад Глоўсевіцкага сельсавета, да 11 лютага 1972 года — у складзе Масілавіцкага сельсавета, пасля — вёска ў Новадзявяткавіцкім сельсавеце. Уваходзіць у СРУСП «Новадзявяткавічы». Насельніцтва XIX стагоддзе: 1846 год — 3 двары, 25 жыхароў. XX стагоддзе: ліпень 1969 года — 179 жыхароў. XXI стагоддзе: 2003 год — 23 двары, 34 жыхары; 2020 год — 10 жыхароў. Зноскі Літаратура Памяць: Слонімскі раён : [навукова-папулярнае выданне] / рэд. кал. Л. М. Драбовіч [і інш.] ; уклад. А. М. Тарсуноў ; маст. Э. Э. Жакевіч ; рэд. У. і. Лемяшонак.. — Мінск:: БЕЛТА, 2004. — 752 с. с. Спасылкі На Вікісховішчы пакуль няма медыяфайлаў па тэме, але Вы можаце загрузіць іх Репортаж из деревни Заводный лес (Волчьи Норы, Слонимский район)